# A black text on a white background  Description automatically generatedA logo with a blue and gold design  Description automatically generated

CYF CAJE Wales/WPF/2025/0011

CYMERADWYWYD 29/04/2025

# TEITL Y SWYDD Gweithiwr Cymorth Gofal Iechyd Cymru (Cleifion Allanol)

# BAND 2

|  |
| --- |
| Crynodeb o’r Swydd |
| * Gweithio fel rhan o'r tîm amlddisgyblaethol sy'n darparu gofal i gleifion yn y lleoliad cleifion allanol dan oruchwyliaeth a ddarperir gan weithiwr gofal iechyd proffesiynol cofrestredig
* Bydd yn cyflawni gweithgareddau a thasgau gofal personol fel y’u dirprwyir gan weithiwr gofal iechyd proffesiynol cofrestredig, yn unol â Chanllawiau Dirprwyo Cymru Gyfan AaGIC
* Cefnogi'r gweithiwr gofal iechyd proffesiynol cofrestredig i redeg yr adran cleifion allanol yn effeithiol o ddydd i ddydd
* Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf yn rheolaidd am gyflwr y claf/cleient a'i welliant/dirywiad
* Cynnal safonau uchel o lanweithdra yn y lleoliad gofal iechyd a storio eitemau stoc yn briodol
* Cyflawni rôl yn unol â Gwerthoedd y Bwrdd Iechyd/Ymddiriedolaeth a'r Cod Ymddygiad ar gyfer Gweithwyr Cymorth Gofal Iechyd yng Nghymru
 |
| Yn gyfrifol i’r |
| Yn gyfrifol o ran adrodd i’r:       | Yn atebol i’r:       | Yn atebol yn broffesiynol i’r:       |
| Cyfrifoldebau a Dyletswyddau |
| **Cynllunio a Dylunio**Cynllunio a blaenoriaethu ei lwyth gwaith dyddiol ei hun o fewn y maes, gan sicrhau bod tasgau'n cael eu cwblhau'n effeithlon, yn ddiogel ac yn effeithiol ac yn unol ag anghenion a chynllun gofal y claf a aseswyd ac a nodwyd.Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig. **Gofal**Sicrhau bod clinigau’n cael eu paratoi’n brydlon er mwyn cefnogi’r gwaith o redeg clinigau’n effeithiol, a bod gwasanaeth proffesiynol yn cael ei ddarparu i gleifion. Darparu gofal personol i gleifion/cleientiaid er enghraifft cefnogi cleifion i ddadwisgo/gwisgo ar gyfer archwiliad/gweithdrefnau, cyrchu a defnyddio toiledau, casglu a chael gwared ar wastraff corfforol, a sicrhau bod preifatrwydd, urddas a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill.Cynorthwyo’r gweithiwr gofal iechyd proffesiynol cofrestredig i godi a chario cleifion a’u trosglwyddo rhwng cadeiriau a soffas/gwelyau archwilio. Mae hyn yn cynnwys lleoli ac ail-leoli’r claf a defnyddio offer codi a chario priodol, er enghraifft Patslide.Cefnogi'r gweithiwr gofal iechyd proffesiynol cofrestredig i ddarparu gofal mannau pwyso i gleifion sydd mewn perygl o friwiau pwyso yn y lleoliad cleifion allanol. Gall hyn gynnwys annog y claf i newid ei safle neu i gael ei ail-leoli. Rhoi gwybod am unrhyw bryderon i'r gweithiwr gofal iechyd proffesiynol cofrestredig heb oedi.Lle bo'n briodol, cefnogi pobl i fwyta ac yfed drwy ddarparu byrbrydau a lluniaeth fel y dirprwyir gan y gweithiwr gofal iechyd proffesiynol cofrestredig. Cael cydsyniad ar sail gwybodaeth cyn darparu gofal, deall y camau gweithredu sydd eu hangen os gwrthodir gofal.Adnabod ac adrodd ar newidiadau a welwyd yn anghenion corfforol a seicolegol y claf i weithiwr gofal iechyd proffesiynol cofrestredig. Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer.Arddangos gofal a thosturi at gleifion, gofalwyr a pherthnasau i helpu i sicrhau gofal o ansawdd uchel i gleifion bob amser mewn modd sy’n canolbwyntio ar yr unigolyn.Gwneud popeth posibl i sicrhau cysur, urddas a diogelwch cleifion, cleientiaid, teulu a ffrindiau, ac i uniaethu â charedigrwydd ac empathi i bawb dan sylw.Cofnodi gwybodaeth gywir ac amserol yn y dogfennau priodol gan gynnwys dogfennu, er enghraifft pwysau, taldra, mynegai màs y corff (BMI), a chofnodi maeth a hydradiad.Cynorthwyo'r gweithiwr gofal iechyd proffesiynol cofrestredig i baratoi trolïau ar gyfer triniaethau, a darparu cymorth wrth gyflawni triniaethau. E.e darparu cymorth emosiynol i'r claf; cyflenwi eitemau fel gorchuddion ac offer i'r gweithiwr gofal iechyd proffesiynol cofrestredig.Adrodd unrhyw bryderon yn ymwneud â Diogelu oedolion a phlant i weithiwr gofal iechyd proffesiynol cofrestredig yn ddi-oed.Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.Gweithredu fel hebryngwr, gan hebrwng cleifion i adrannau eraill o fewn y lleoliad gofal iechyd dan ddirprwyaeth gweithiwr gofal iechyd proffesiynol cofrestredig. Cefnogi diogelwch cleifion/cleientiaid sy’n mynd i apwyntiadau cleifion allanol sydd angen lefel uwch o oruchwyliaeth, er enghraifft cleifion sydd mewn perygl o gwympo, cleifion â nam ar y cof, anghenion ymddygiad, anghenion gofal iechyd meddwl/anableddau dysgu, adrodd am newidiadau i’r gweithiwr gofal iechyd proffesiynol cofrestredig heb oedi.**Stoc ac Offer**Fel rhan o'r tîm cleifion allanol, cyfrannu at lanhau, stocio, cydosod, datgymalu, cynnal a chadw a pharatoi offer clinigol ac anghlinigol o fewn ardaloedd clinigol ac anghlinigol er mwyn cynnal safon uchel o lanweithdra. Bydd hyn yn cynnwys glanhau ystafelloedd triniaeth rhwng cleifion a glanhau'n drylwyr ar ôl cwblhau'r clinig.Mae’n bosibl y bydd yn ofynnol i ddeiliad y swydd sicrhau bod lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.Cynnal glendid offer ym mhob man clinigol ac anghlinigol, gan gynnwys glanhau pob math o offer, ac ystafelloedd/mannau yn y lleoliad gofal.Cadw, dychwelyd neu waredu eiddo unigolyn yn ddiogel.Gwaredu llieiniau a gwastraff clinigol yn gywir, a glanhau'r amgylchedd gofal clinigol.**Cyfathrebu**Cyfathrebu amseroedd aros/cynnydd clinigau i gleifion a'u perthnasau i gefnogi profiad cadarnhaol i'r claf, sy’n cynnwys cyfeirio a / neu hebrwng i adrannau eraill fel rhan o daith y claf.Darparu gwybodaeth arferol briodol yn effeithiol i gleifion, gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddealltwriaeth a rhoi cymorth gan ddefnyddio empathi a thact yn ystod digwyddiadau trallodus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.Cyfathrebu’n glir ac yn briodol gyda chlinigwyr sy’n gweithio yn y lleoliad cleifion allanol a’r holl ddarparwyr gwasanaethau eraill sy’n gysylltiedig â chleifion allanol, a derbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen. Bydd deiliad y swydd yn amlygu pryderon a allai fod ganddo heb oedi.Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol. **Gwella a Monitro**Bydd yn ofynnol i ddeiliad y swydd ddilyn yr holl ddeddfwriaeth a pholisïau a gweithdrefnau sefydliadol, a gofynnir iddo wneud sylwadau ar weithdrefnau ar gyfer ei faes gweithgarwch.Cyfrannu at wella gwasanaethau drwy gyfrannu syniadau ar gyfer gwella i ddylanwadu ar gyfanswm profiad y claf a’r daith drwy’r adran gleifion allanol.Cyfrannu at raglenni ymchwil, archwiliadau a threialon clinigol a gyflawnir yn y maes gwaith yn ôl yr angen.**Digidol a Gwybodaeth** Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel.  |
| MANYLEB Y PERSON |
| Cymwysterau a Gwybodaeth  |
| Hanfodol* Lefel 2 mewn Gofal

neu Yn gallu ymgymryd â chyfnod ymsefydlu a hyfforddiant yn y swydd a fydd yn cynnwys gwybodaeth ddamcaniaethol am ofal ac ystod o weithdrefnau cysylltiedig â gwaith, er enghraifft cwblhau llyfr gwaith seiliedig ar gymhwysedd sy'n cyfateb i gymhwyster galwedigaethol Lefel 2 * Yn gallu deall a chydymffurfio â safonau ymsefydlu gorfodol a'r Cod Ymddygiad ar gyfer Gweithwyr Cymorth Gofal Iechyd yng Nghymru

Dymunol* Cymhwyster galwedigaethol Lefel 2 mewn pwnc perthnasol sy’n ymwneud â gofal iechyd
 |
| Profiad |
| **Hanfodol** * Profiad o weithio fel rhan o dîm.

**Dymunol*** Profiad blaenorol o weithio gyda phobl mewn rôl gofalu.
 |
| Sgiliau a Phriodoleddau |
| **Hanfodol*** Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif.
* Yn gallu aros yn bwyllog mewn sefyllfaoedd sy’n achosi straen.
* Yn gallu dangos agwedd ofalgar a thosturiol.
* Sgiliau trefnu, gyda'r gallu i gynllunio a blaenoriaethu eich llwyth gwaith eich hun yn effeithlon.
* Yn gallu defnyddio technoleg i ymgymryd â’r rôl er enghraifft Microsoft Office, e-bost, Teams ac ati.
* Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.

**Dymunol*** Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu yn Gymraeg (dilëwch fel y bo'n briodol).
 |
| Arall |
| * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Gwaharddedig Oedolion a Phlant.
* Yn gallu gweithio amrywiaeth o batrymau sifft.
 |